Diari Oficial de la Generalitat Valenciana


Sumari del DOGV 9287, del 28-02-2022 (2022/1545)

RESOLUCIÓ de 21 de febrer de 2022, de la directora general de Personal Docent, per la qual es declaren aprovades les llistes provisionals de persones admeses per a poder participar en la prova extraordinària de coneixements de valencià de nivell C1, dins del procediment selectiu d'ingrés en el cos de mestres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9287

Data del DOGV
:   28-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/1545


Data del document
:   21-02-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 21 de febrer de 2022, de la directora general de Personal Docent, per la qual es declaren aprovades les llistes provisionals de persones admeses per a poder participar en la prova extraordinària de coneixements de valencià de nivell C1, dins del procediment selectiu d'ingrés en el cos de mestres. [2022/1545]  
De conformitat amb el que disposa la base 7 de l'Ordre 45/2021, de 28 de desembre, de la Conselleria d'Educació, Cultura i Esport, per la qual es convoca un procediment selectiu per a l'ingrés en el cos de mestres i un procediment per a l'adquisició de noves especialitats per personal funcionari del mateix cos (DOGV 9253, d'11 de gener), aquesta direcció general ha resolt:  
  
Primer  
Declarar aprovades les llistes provisionals de persones aspirants admeses per a participar en la prova extraordinària de coneixements de valencià de nivell C1, dins del marc del procediment selectiu per a l'ingrés en el cos de mestres, convocat per Ordre 45/2021, de 28 de desembre, de la Conselleria d'Educació, Cultura i Esport, les quals seran exposades al públic a la pàgina web d'aquesta conselleria http://www.ceice.gva.es/va/web/rrhh-educacion/oposiciones.  
  
Segon  
Les persones aspirants no incloses en aquest llistat i que vulguen realitzar la prova extraordinària de coneixements de valencià de nivell C1 disposaran d'un termini de deu dies hàbils, comptats a partir del següent al de la publicació d'aquesta resolució, per a sol·licitar la seua inclusió en la prova. Les sol·licituds es dirigiran a la Direcció General de Personal Docent i es presentaran per via telemàtica en la seu electrònica de la Generalitat Valenciana (http://sede.gva.es), o a través de la pàgina web de la Conselleria d'Educació, Cultura i Esport http://www.ceice.gva.es/va/web/rrhh-educacion/oposiciones.  
  
Tercer  
Les reclamacions presentades contra aquestes llistes provisionals seran acceptades o denegades per resolució expressa de la directora general de Personal Docent, per la qual es declararan aprovades les llistes definitives de persones admeses per a poder participar en la prova extraordinària de coneixements de valencià de nivell C1, les quals seran exposades al públic a la pàgina web de la Conselleria d'Educació, Cultura i Esport http://www.ceice.gva.es/va/web/rrhh-educacion/oposiciones.  
  
Quart  
Per motius de seguretat sanitària s'informa que únicament tindran accés a la realització d'aquesta prova les persones que figuren en els llistats definitius de la prova extraordinària de coneixements de valencià de nivell C1.  
  
València, 21 de febrer de 2022.- La directora general de Personal Docent: M. Ángeles Herranz Ábalos.